Diari Oficial de la Generalitat Valenciana


Sumari del DOGV 3702, del 06-03-2000 (2000/1687)

RESOLUCIÓ de 24 de febrer de 2000, del president executiu de l'Agència Valenciana del Turisme, per la qual s'aproven els programes d'actuació de l'Agència per a l'any 2000 i es fan públics els programes de suport al sector turístic.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/1687


Data del document
:   24-02-2000

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * ajuda pública
    * turisme
    * suport econòmic

RESOLUCIÓ de 24 de febrer de 2000, del president executiu de l'Agència Valenciana del Turisme, per la qual s'aproven els programes d'actuació de l'Agència per a l'any 2000 i es fan públics els programes de suport al sector turístic. [2000/S1687]
  
D'acord amb el que disposa l'article 6.2.d del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, el Comité de Direcció d'aquesta en la sessió de data 23 de febrer de 2000, va acordar proposar al president executiu l'aprovació dels programes d'actuació de l'agència per a l'exercici 2000.
  
A la vista de la proposta formulada pel Comité de Direcció i en virtut del que disposa l'article 5.2.b del Decret 45/1996, mencionat, de 25 de març, resolc:
  
Article 1
  
Aprovar els programes d'actuació de l'Agència Valenciana del Turisme corresponents a l'exercici 2000, d'acord amb la proposta formulada pel Comité de Direcció de l'Agència, en la sessió de 23 de febrer de 2000.
  
Article 2
  
Fer públics els programes d'actuació de l'Agència Valenciana del Turisme corresponents a l'exercici 2000, destinats al suport d'actuacions dutes a terme pel sector turístic.
  
Article 3
  
Els programes d'actuació de l'agència, que comporten suport directe al sector turístic, són els següents:
  
A) Programa d'incentius a la inversió en empreses turístiques
  
1. Incentius preferents
  
1.1 Implantació i millora de sistemes de seguretat
  
Iniciativa recolzada: millora efectiva dels mitjans i sistemes de seguretat que tendeixen a evitar riscos als usuaris per incendis, catàstrofes, robatoris o d'altres tipus, dels establiments turístics beneficiaris dels incentius, de forma que suposen increments substancials en els nivells de seguretat mencionat. S'atendrà especialment l'adaptació a la norma de protecció contra incendis NBE-CPI-96, adaptació a la norma UNE 100-030-94 i la millora de cablatges elèctrics que augmenten substancialment els nivells de seguretat.
  
Aquest programa no atendrà les inversions realitzades en places de nova creació
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: 30%. Fins a 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
1.2. Reducció del consum i millor aprofitament de l'aigua i energia, i millora mediambiental en establiments turístics
  
Iniciativa recolzada: actuacions que condueixen al millor aprofitament i optimització de l'ús de l'aigua i de l'energia en els establiments turístics beneficiaris dels incentius, de forma que permeta la reducció substancial del consum dels dits recursos, sense detriment per a la qualitat i servei ofert al consumidor turístic. Incentivació d'actuacions l'objecte de les quals siga la implantació de sistemes de millora mediambiental, com ara depuració d'aigües residuals, tractament de residus sòlids, generadors elèctrics, sense detriment per a la qualitat i servei ofert al consumidor turístic.
  
Aquest programa no atendrà les inversions realitzades en places de nova creació.
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària.
  
Quantia de l'ajuda: percentatge del 30% del cost incentivable, fins a un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
1.3. Millora de les condicions higièniques sanitàries de restaurants, cafeteries, bars i campaments de turisme
  
Iniciativa recolzada: millora efectiva de les instal·lacions higièniques sanitàries dels dits establiments, mitjançant una innovació d'aquestes que afecte tant l'espai físic (dimensions o decoració), com els complements que s'hi ubiquen -dipòsits sanitaris, màquines assecadores, estacions canvia-bolquers-, que tant repercuteixen en la imatge que perceben els usuaris.
  
Així mateix s'atendran inversions en vitrines o expositors d'aliments refrigerats situats tant en la barra com en qualsevol altra zona que no siga la cuina per a restaurants, cafeteries i bars.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores de restaurants, cafeteries, bars i campaments de turisme situades a la Comunitat Valenciana.
  
Quantia de l'ajuda: percentatge del 30% del cost incentivable, fins a un límit màxim de 5 milions de pessetes (30.050,61 euros).
  
Termini de presentació de sol·licituds: fins al 28 d'abril de 2000.
  
1.4 Programa de millora de les condicions d'higiene alimentària en cuines d'hotels, restaurants, cafeteries i bars.
  
Iniciativa recolzada: actuacions en infraestructura el propòsit de les quals siga la millora efectiva de les instal·lacions d'higiene alimentària de les cuines dels establiments mencionats que tendeixen a l'excel·lència en matèria de seguretat alimentària, com ara abatedors de temperatura, registrador-controlador de temperatura i humitat en cambres fredes, cambres de temperatura controlada per a emmagatzematge de residus orgànics. Queden excloses les inversions en maquinària industrial d'hoteleria convencional com ara cuines, rentaplats o cambres frigorífiques.
  
Per a ser beneficiaris d'aquestes ajudes, els establiments hauran d'acreditar la implantació d'un sistema basat en la ARICPC (Anàlisi de Riscos i Control de Punts Crítics) segons el Reial Decret 2.207/1995, de 28 de desembre (BOE de 27.02.1996), pel qual s'estableixen les normes d'higiene relatives als productes alimentaris.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores d'establiments hotelers, restaurants, cafeteries i bars.
  
Quantia de l'ajuda: percentatge del 25% del cost incentivable, fins a un límit màxim de 5 milions de pessetes (30.050,61 euros).
  
Termini de presentació de sol·licituds: fins al 28 d'abril de 2000.
  
1.5. Adaptació a la implantació de l'euro.
  
Iniciativa recolzada: adaptació de mitjans informàtics i de telecomunicacions en establiments turístics, amb la finalitat d'adaptar la seua gestió progressivament a les necessitats derivades de la integració d'Espanya en el procés de la moneda única europea, el que comportarà una reconversió d'equips per a la seua adaptació a l'euro.
  
Aquest programa no atendrà les inversions realitzades en establiments de nova creació.
  
Aquestes ajudes resultaran incompatibles amb qualssevol altres de les que estableix aquest apartat A de l'article tercer.
  
Beneficiaris: agències de viatges, empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars i empreses d'oferta turística complementària.
  
Quantia de l'ajuda: percentatge fins al 20% del cost incentivable, fins a un límit màxim d'1 milió de pessetes (6.010,12 euros).
  
Termini de presentació de sol·licituds: fins al 28 d'abril de 2000.
  
1.6. Adequació d'instal·lacions de refrigeració d'hotels.
  
Iniciativa recolzada: adaptació de les instal·lacions de refrigeració -aire condicionat- dels hotels de tres estrelles, al que estableix el Decret 153/1993, de 17 d'agost, del Govern Valencià, regulador dels establiments hotelers de la Comunitat Valenciana.
  
Aquest programa no atendrà les inversions realitzades en establiments de nova creació.
  
Beneficiaris: empreses propietàries o explotadores d'establiments hotelers de 3 estrelles.
  
Quantia de l'ajuda: percentatge del 25% del cost incentivable, fins a un límit màxim de 5 milions de pessetes (30.050,61 euros).
  
Termini de presentació de sol·licituds: fins al 28 d'abril de 2000.
  
2. Incentius a la creació i diversificació de l'oferta turística
  
2.1. Creació i adequació d'oferta turística especialitzada vinculada a l'allotjament.
  
Iniciativa recolzada: creació i adequació d'instal·lacions en el recinte de l'establiment per aconseguir una especialització d'índole esportiva, lúdica, cultural o altres que aporten un notable atractiu per a la demanda, atenent criteris d'interés i estratègia turística, i incidint positivament en la competitivitat i qualitat del producte turístic.
  
Beneficiaris: empreses propietàries o explotadores d'establiments hotelers, blocs d'apartaments turístics, campaments de turisme i allotjament rural.
  
Quantia de l'ajuda: percentatge variable fins al 25% del cost incentivable amb un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
2.2. Creació i qualificació d'establiments de turisme de salut
  
Iniciativa recolzada: creació i modernització d'establiments termals i altres que, per la seua oferta específica en matèria de turisme de salut, com ara, centres d'hidroteràpia i talassoteràpia, responguen a les motivacions i necessitats determinades per la demanda turística. Únicament es primaran aquelles inversions en obra civil, instal·lacions i equipaments relatius al centre de turisme de salut.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable amb un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
2.3 Creació i adequació d'establiments de turisme rural
  
Iniciativa recolzada: creació i adequació d'establiments de turisme rural, per a acollir-se al Decret 253/1994, de 7 de desembre, (DOGV de 5 de gener de 1995), regulador de l'allotjament turístic rural a la Comunitat Valenciana, en la seua redacció modificada pel Decret 207/1999, de 9 de novembre, (DOGV de 15 de novembre de 1999).
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable amb un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
2.4 Programa de creació d'oferta turística complementària
  
Iniciativa recolzada: promoure l'oferta turística complementària de notori interés per a l'activitat turística.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins al 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
2.5. Creació de nous establiments turístics
  
Iniciativa recolzada: creació d'oferta turística d'allotjament i restauració en zones deficitàries en el segment mencionat de l'oferta.
  
Beneficiaris: empreses que pretenguen realitzar inversions relacionades amb la finalitat assenyalada.
  
Quantia de l'ajuda: percentatge variable fins a un màxim del 25% del cost incentivable, amb un límit màxim de 10 milions de pessetes (60.101,21 euros).
  
Termini de presentació de sol·licituds: fins al 28 d'abril de 2000.
  
B) Programes d'incentius a la cooperació i qualitat:
  
1. Suport a la cooperació
  
Iniciativa recolzada: suport al desenvolupament de la comercialització d'empreses d'allotjament turístic, mitjançant l'ajuda en la despesa que supose la nova contractació d'un executiu de vendes.
  
Beneficiaris: col·lectius de tres o més empreses d'allotjament turístic, constituïts a aquest efecte, l'any en què se sol·licite l'ajuda, en associacions empresarials, societats d'empreses, agrupacions o unions d'empreses, o vinculades entre elles a través d'acords o contractes de col·laboració empresarial, sempre que complesquen els següents requisits:
  
- que el total del col·lectiu empresarial sume més de mil places d'allotjament autoritzades.
  
- que inicien un projecte de comercialització que es considere d'interés per l'Agència Valenciana del Turisme.
  
Aquestes ajudes s'estableixen sota el règim de mínimis, per això l'import d'aquestes no podrà fer que l'import total d'ajudes en règim de mínimis que reba l'entitat beneficiària de qualssevol altres organismes, durant un període de tres anys que siga superior al límit de 100.000 euros, (48.420.477 pessetes).
  
Quantia de l'ajuda: l'ajuda serà de caràcter bianual i no podrà superar els següents límits:
  
- el 90% del cost de la contractació del personal, amb un límit màxim de tres milions de pessetes (18.030,36 euros), el primer any.
  
- el 45% del cost de la contractació del personal, amb un límit màxim de dos milions i mig de pessetes (9.015,18 euros) el segon any.
  
La concessió de l'ajuda per al segon any estarà subjecta a l'existència de crèdit pressupostari adequat i suficient i l'avaluació positiva corresponent a les activitats realitzades que, a aquest objecte, caldrà adjuntar a la nova sol·licitud.
  
Termini de presentació de sol·licituds: fins al 28 d'abril de 2000.
  
2. Programa Qualitur d'implantació de l'excel·lència en la gestió de l'empresa turística valenciana.
  
Iniciativa recolzada: desplegament de programes d'implantació de sistemes de qualitat que conduesquen a l'obtenció de la certificació corresponent d'assegurament de qualitat o de gestió mediambiental.
  
Les ajudes seran de la despesa corrent efectuada per a l'obtenció d'una certificació de cadascuna de les modalitats següents: a) NVV 0731, b) ISO 14.000, atorgades per una entitat oficialment acreditada per ENAC, c) les marques de Qualitat turístiques sectorials recollides en el pla integral de qualitat del turisme espanyol i d) aquells sistemes reconeguts per l'Agència Valenciana del Turisme a través del seu departament de Qualitat Qualitur.
  
Solament es consideraran les justificacions de despesa amb data posterior a la de la sol·licitud d'ajuda, i no es consideraran les justificacions de data posterior a l'obtenció oficial de la certificació. Solament s'atorgarà l'ajuda en el cas de l'obtenció efectiva de la certificació corresponent, i no es contempla en cap cas el pagament de l'ajuda sense aquest requisit.
  
Aquestes ajudes s'estableixen sota el règim de mínimis, per això l'import d'aquestes no podrà fer que l'import total d'ajudes en règim de mínimis que reba l'entitat beneficiària de qualssevol altres organismes, durant un període de tres anys que siga superior al límit de 100.000 euros, (94.099.793 pessetes).
  
Beneficiaris: empreses propietàries o explotadores d'establiments hotelers, apartaments turístics, establiments de restauració, campaments turístics, allotjaments rurals, bars, agències de viatges i empreses d'oferta turística complementària de la Comunitat Valenciana.
  
Quantia de l'ajuda: fins al 75%, amb un límit de 2 milions de pessetes (12.020,24 euros) per a cadascuna de les modalitats de certificació reconegudes, abans mencionades, si la certificació s'obté per primera vegada. Anàlogament, fins al 50% amb un límit de 500.000 pessetes (3.005,06 euros) si la certificació es renova.
  
Termini de presentació de sol·licituds: fins al 28 d'abril de 2000.
  
Article 4
  
Un. Les sol·licituds de les ajudes que comporten suport directe, assenyalades en l'article tercer anterior, es tramitaran en funció de l'existència en l'expedient de la documentació necessària per a la tramitació d'aquest, i sempre que existesca disponibilitat pressupostària adequada i suficient, i podran ser resoltes amb caràcter preferent en atenció a l'interés turístic singular del projecte, en relació directa amb el compliment dels objectius de l'agència.
  
Dos. Les sol·licituds corresponents a les ajudes ressenyades en l'apartat A, números 1 i 2 de l'article tercer anterior seran ateses segons el següent ordre:
  
1. Incentius preferents.
  
2. Incentius a la creació i diversificació de l'oferta turística.
  
En cap cas, l'import de l'ajuda de l'Agència Valenciana del Turisme a un establiment, dins dels programes inclosos en el dit apartat A, podrà superar l'import de 30 milions de pessetes (180.303,63 euros) per establiment i any, i això sense perjudici de l'aplicació de la disposició transitòria del Decret 9/2000, del Govern Valencià, sobre concessió d'ajudes en matèria de turisme, sempre i quan es produesca l'aprovació del règim d'ajudes, que aquest estableix, per la Comunitat Europea.
  
3. Així mateix, les ajudes descrites en l'apartat A, números 1 i 2 de l'article tercer anterior, podran ser concedides, excepcionalment, amb caràcter plurianual, -de 2 anualitats com a màxim-, a aquells projectes incentivables la finalització dels quals excedesca l'anualitat pressupostària. En aquests casos, hauran de complir-se, en l'execució del projecte, les fases inicialment previstes i descrites en la sol·licitud d'ajuda, i queda supeditada la total eficàcia de l'ajuda a l'aprovació de la corresponent consignació pressupostària adequada i suficient per cada exercici.
  
4. No es podrà accedir al règim de programes previstos en l'article anterior d'aquesta resolució, sense estar al corrent de les obligacions fiscals i davant de la Seguretat Social, en els termes establerts per l'Ordre de la Conselleria d'Economia i Hisenda de 30 de maig de 1996 (DOGV 2.775, de 21 de juny).
  
5. Les ajudes contemplades en l'article tercer anterior es concediran en el marc del que disposa el Decret 9/2000, de 25 de gener, del Govern Valencià, sobre concessió d'ajudes en matèria de turisme (DOGV 3.676, de 28 de gener de 2000). Si la Generalitat Valenciana aprovara durant l'any 2000 alguna norma que establira modificacions o substituïra el que disposen les disposicions mencionades, aquestes o les noves normes serien d'aplicació directa.
  
6. Els incentius previstos en l'article tercer anterior seran totalment compatibles amb qualssevol altres de naturalesa oficial que el sol·licitant poguera obtenir per al mateix projecte, a condició que una vegada sumats a l'ajuda concedida a càrrec d'aquests programes, no se superen els límits màxims establerts observant les normes comunitàries sobre ajudes, i això sense perjudici de les incompatibilitats establertes en l'apartat A número 1.5 i límits de l'apartat B, del citat article tercer.
  
Article 5
  
Un. Per a l'avaluació dels programes d'actuació de l'Agència Valenciana del Turisme, ressenyats en els apartats A i B de l'article tercer d'aquesta resolució, es constitueix una comissió d'avaluació amb la següent composició:
  
- El director de l'Àrea de Producte, que actuarà com a president.
  
- El cap del Servei d'Assistència Turística i Incentius, que actuarà com a vicepresident.
  
- El cap del Servei de Gestió Econòmica.
  
- El cap del Servei Jurídic.
  
- El cap del Servei Territorial de Turisme d'Alacant.
  
- El cap del Servei Territorial de Turisme de Castelló.
  
- El cap del Servei Territorial de Turisme de València.
  
- El cap de l'Oficina d'Administració Turística de Benidorm.
  
- Un tècnic del Servei d'Assistència Turística i Incentiu, que actuarà com a secretari.
  
Dos. L'Agència Valenciana del Turisme, per ella o a través de les persones o entitats que designe, podrà, en tot moment, efectuar totes les actuacions de comprovació o verificació de la inversió o realització de l'actuació, sense perjudici d'altres actuacions inspectores o de comprovació que pogueren desenvolupar-se a instàncies de la Unió Europea o pel control financer de la Intervenció General de la Conselleria d'Economia i Hisenda de la Generalitat Valenciana, o altres organismes competents.
  
Tres. Amb la finalitat de facilitar la consecució dels fins i objectius d'aquesta resolució, l'Agència Valenciana del Turisme podrà donar trasllat de les sol·licituds d'ajudes a altres programes o convocatòries d'ajudes.
  
Quatre. Els programes inclosos en l'apartat A, de l'article tercer, únicament atendran a inversions en actius fixos nous relatius a infraestructura, i queden excloses aquelles que estiguen dirigides a funcions de manteniment.
  
Cinc. Els establiments que resulten beneficiaris d'una ajuda, en el marc dels programes inclosos en l'apartat A de l'article tercer, hauran d'exhibir un distintiu en el qual es faça constar que el projecte ha estat finançat parcialment per l'Agència Valenciana de Turisme. El text i les característiques del dit distintiu es normalitzaran per la pròpia Agència.
  
Sis. Les inversions realitzades en el marc dels programes inclosos en l'apartat A de l'article tercer, hauran d'afectar-se almenys durant cinc anys al trànsit turístic.
  
Article 6
  
Un. Altres programes d'actuació de l'agència, que comporten suport al sector turístic de diferent naturalesa als ressenyats en l'article anterior són els següents:
  
A) Senyalització turística
  
1. Programa de col·laboració per a la senyalització turística d'entorns urbans i periurbans.
  
Iniciativa recolzada: la millora de la senyalització turística per a facilitar als visitants l'accés i l'ús dels serveis, ofertes i productes turístics mitjançant la col·laboració amb els respectius ajuntaments, amb dues línies d'actuació, per una part, senyalització integral de nuclis urbans, i per altra, senyalització estàtica singular.
  
La línia de suport corresponent a la senyalització integral de nuclis urbans inclou els projectes de senyalització vertical de serveis públics i recursos turístics.
  
La línia de suport a la senyalització estàtica singular es refereix a projectes de senyalització vertical informativa en platges, recorreguts turístics urbans, interpretació de monuments, etc.
  
Beneficiaris: entitats locals, (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà fins al 33% del cost pressupostat, (sense IVA), d'execució del projecte de senyalització fins a un màxim de set milions de pessetes, (42.070,85 euros), en el cas de senyalització integral de nuclis urbans, i dos milions de pessetes (12.020,24 euros) en el cas de senyalització estàtica singular.
  
Termini de presentació de sol·licituds: fins al 28 d'abril de 2000.
  
Documentació: juntament amb l'imprés de sol·licitud de col·laboració, s'haurà de presentar certificació de l'acord de l'entitat local pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
La justificació de l'execució de l'actuació de senyalització haurà de ser anterior al 30 de novembre de 2000.
  
2. Programa de col·laboració per a la senyalització de rutes ecoturístiques
  
Iniciativa recolzada: millorar la identificació i interpretació dels recursos mediambientals de la nostra Comunitat a través de la senyalització de rutes i recorreguts d'interés ecològic i natural.
  
Beneficiaris: entitats locals, (ajuntaments, mancomunitats i diputacions).
  
Quantia de l'ajuda: l'import màxim de col·laboració econòmica serà fins al 50% del cost pressupostat (sense IVA) d'execució del projecte de senyalització fins a un màxim de tres milions de pessetes (18.030,36 euros).
  
Termini de presentació de sol·licituds: fins al 28 d'abril de 2000.
  
Documentació: juntament amb l'imprés de sol·licitud de col·laboració, haurà de presentar-se certificat de l'acord de l'entitat local pel qual s'aprove l'execució del projecte de senyalització i el projecte tècnic visat pels tècnics de l'entitat local, que incloga llista de recursos a senyalitzar, ubicacions, disseny unitari dels senyals, materials, pressupost total sense IVA i calendari d'execució.
  
L'adjudicació, justificació, liquidació i altres bases de l'actuació s'articularan mitjançant l'atorgament del corresponent conveni de col·laboració.
  
La justificació de l'execució de l'actuació de senyalització haurà de ser anterior al 30 de novembre de 2000.
  
B) Programa de suport a la difusió de la marca turística de la Comunitat Valenciana
  
Iniciativa recolzada: projectes orientats a l'edició de suports d'informació i comunicació de l'oferta turística de la Comunitat Valenciana.
  
Beneficiaris: entitats locals, associacions empresarials vinculades al sector turístic i empreses turístiques de la Comunitat Valenciana, degudament inscrites en els corresponents registres de l'Agència Valenciana del Turisme.
  
Quantia de l'ajuda:
  
- En el cas de projectes presentats per entitats locals:
  
Per a projectes municipals que tendeixen a cobrir les necessitats d'informació en destinació, a través de la dotació a les seues oficines de turisme de materials informatius adequats per a complir serveis postvenda, podran comptar amb una col·laboració econòmica d'un màxim del 25% del cost total de l'edició, sense superar les 500.000 pessetes (3.005,06 euros) per projecte.
  
Per a projectes orientats a la producció de materials de comunicació de caràcter promocional podran comptar amb una col·laboració econòmica d'un màxim del 25% de les despeses d'edició, sense superar les 250.000 pessetes (1.502,53 euros) per projecte.
  
En cap cas la dotació econòmica per entitat local sol·licitant superarà 1.500.000 pessetes (9.015,18 euros) IVA inclòs.
  
- En el cas de projectes presentats per empreses i associacions turístiques per a edicions destinades a la promoció i comercialització de les seues ofertes, podran comptar amb una col·laboració econòmica d'un màxim d'un 25%, amb un límit de 250.000 pessetes (1.502,53 euros) per projecte.
  
L'aportació econòmica per sol·licitant no superarà en cap cas les 850.000 pessetes (5.108,60 euros) IVA inclòs, en total.
  
En ambdós casos els diferents suports hauran d'incloure la marca turística Comunitat Valenciana.
  
Termini de presentació de sol·licituds: fins al 28 d'abril de 2000.
  
Documentació: juntament amb l'imprés de sol·licitud de col·laboració, s'haurà de presentar pressupost i característiques tècniques de l'edició, maqueta definitiva; i en el cas d'entitats locals, certificació de l'acord pel qual s'aprove l'execució del projecte; i en el cas d'empreses, grups d'empreses, associacions, escriptura de constitució o estatuts, apoderaments, etc.
  
C) Programa de suport a accions de difusió d'esdeveniments de caràcter turístic de la Comunitat Valenciana
  
Iniciativa recolzada: organització d'actuacions promocionals i esdeveniments de caràcter turístic que tinguen lloc a la Comunitat Valenciana i que constituesquen un vehicle a la promoció d'una destinació o producte turístic.
  
Beneficiaris: entitats locals, empreses, grups d'empreses i associacions sectorials relacionades amb el sector turístic.
  
Quantia de l'ajuda: l'import màxim de col·laboració econòmica serà fins al 50% de les despeses de difusió i publicitat amb un límit màxim d'1.000.000 de pessetes (6.010,12 euros) IVA inclòs, per actuació. Tal difusió i publicitat haurà d'incloure la marca turística Comunitat Valenciana.
  
Termini de presentació de sol·licituds: fins al 31 de maig de 2000.
  
Documentació: juntament amb l'imprés de sol·licitud de col·laboració, s'haurà de presentar definició, objectius i dates de celebració de l'esdeveniment, pressupost i esbossos dels suports de difusió de l'esdeveniment; i en el cas d'entitats locals, certificació de l'acord pel qual s'aprove l'execució del projecte; i en el cas d'empreses, grups d'empreses, associacions, escriptura de constitució o estatuts, apoderaments, etc.
  
D) Programa de beques
  
Iniciativa recolzada: la realització de pràctiques professionals en matèria de turisme. La quantia, les característiques i el termini per a la presentació de sol·licituds per al programa de beques s'ajustarà al que estableix la seua convocatòria específica, que es publicarà en el Diari Oficial de la Generalitat Valenciana, d'acord amb la normativa aplicable en la matèria.
  
Article 7
  
Els programes d'actuació que incloguen ajudes directes, com a transferències genèriques, per a l'exercici 2000, estan dotats pressupostàriament de la següent forma:
  
Capítol IV: 25.000 milers de pessetes, (150.253,03 euros).
  
Capítol VII: 620.000 milers de pessetes, (3.726.275,05 euros).
  
La concessió d'ajudes queda subjecta, en tot cas, a l'existència de consignació pressupostària adequada i suficient.
  
Article 8
  
1. Amb relació a la gestió dels pagaments anticipats que, amb caràcter excepcional i amb la consideració prèvia de les singularitats de cada cas, l'agència, en l'execució dels programes d'actuació que comporten ajudes, subvencions i altres formes de finançament, puga tramitar, valdrà el que estableix l'article 47 bis del Text Refós de la Llei d'Hisenda Pública de la Generalitat Valenciana, segons redacció atorgada a aquest per l'article 23 de la Llei 8/1995, de 29 de desembre, de la Generalitat Valenciana, de mesures fiscals, administratives i d'organització de la Generalitat Valenciana i modificada per l'article 11 de la Llei 3/1996, de 30 de desembre, de la Generalitat Valenciana i número 6 de l'article 20 de la Llei 14/1997, de 26 de desembre de 1997 de la Generalitat Valenciana modificats així mateix per l'article 16 de la Llei 10/1998, de 28 de desembre, de mesures fiscals, de gestió administrativa i financera i d'organització de la Generalitat Valenciana, i per l'article 41 de la Llei 9/1999 de 30 de desembre també de mesures fiscals, de gestió administrativa i financera i d'organització de la Generalitat Valenciana.
  
2. En el supòsit que les inversions s'efectuen mitjançant un contracte d'arrendament financer (leasing), l'opció de compra s'haurà d'haver efectuat amb anterioritat al pagament de la subvenció. Això no obstant, podrà efectuar-se el pagament sempre que, pendent l'exercici de l'opció, s'afiance mitjançant aval bancari l'import total subvencionat que quedarà subjecte a l'exercici de la dita opció, i es podrà executar l'aval en el supòsit que arribat el moment de l'opció, el beneficiari no acreditara haver-la exercida en el termini que s'assenyale en la resolució d'atorgament de l'ajuda.
  
Article 9
  
La descripció detallada dels programes, com també l'especificació de les condicions d'accés, termini, documentació a presentar, lloc de presentació de sol·licituds, etc. estaran a disposició dels interessats en l'Agència Valenciana del Turisme, avinguda d'Aragó, 30 de València, en els serveis territorials de Turisme d'Alacant (c/ Churruca, 30,) Castelló de la Plana (Alcalde Tárrega, 12), València (pl. Alfons el Magnànim, núm.15) i en l'Oficina d'Administració Turística de Benidorm (c/ Joan Fuster Zaragoza, núm. 2, Edif. Aquàrium 1r).